པད་རྒྱལ་བཀྲ་ཤིས་ཀྱིས་བསྟན་དོན།བྱོལ་སྡོམ་སློབ་སྲུང་ནི་ཁྲིམས་ལྟར་སློབ་གསོའི་འོས་འགན་ལག་ལེན་གྱི་ནང་དོན་གཙོ་བོ་ཞིག་དང་།བྱོལ་སྡོམ་སློབ་སྲུང་དེ་སློབ་ལོ་རན་པའི་བྱིས་པ་རེ་རེ་ནས་བརྒྱུད་རིམ་ཆ་ཚང་ཡིན་པའི་འོས་འགན་སློབ་གསོ་ཐོབ་ཐུབ་པར་འགྱུར་མེད་ཀྱི་བླང་བྱ་བརྟན་པོ་ཞིག་ཡིན་པར་མ་ཟད།གནད་འཁེལ་དབུལ་སྐྱོར་དབུལ་ཐར་གྱི་བྱ་བའི་ཁྲོད་ཀྱི་འགག་སྒོའི་དམིགས་ཚད་ཞིག་ཡིན།དེ་ལས་ཀྱང་རིམ་པ་སོ་སོའི་ཏང་བསྐོས་སྲིད་གཞུང་ནས་མི་དམངས་ལ་འགན་འཁུར་མིན་དང་ལོ་རྒྱས་ལ་འགན་འཁུར་མིན་གྱི་མཚོན་བྱེད་གལ་ཆེན་ཞིག་ཡིན།ཡུལ་ཚོའི་ཏང་བསྐོས་སྲིད་གཞུང་གིས་དྲིལ་སྒྲོག་གི་ནུས་ཚད་ལ་ཤུགས་སྣོན་བྱས་ནས་སློབ་གྲྭ་དང་ཁྱིམ་ཚང་།སྤྱི་ཚོགས་བཅས་ནས་མཉམ་གཅིག་ཏུ་བྱོལ་སྡོམ་སློབ་སྲུང་བྱ་བ་ནན་འཛིན་གྱི་ཁོར་ཡུག་ཅན་གྱི་སྤྱི་ཚོགས་སྟོབས་ཤུགས་ལེགས་པོ་ཞིག་ཆགས་ཐུབ་པར་ཧུར་བརྩོན་བྱེད་དགོས།བྱོལ་སྡོམ་སློབ་སྲུང་གི་འགན་འཁྲིའི་ལམ་ལུགས་ཀྱི་བླང་བྱ་ལག་ལེན་ནན་མོ་བྱེད་དགོས་པ་དང་།སློབ་གསོའི་དམངས་ཕན་སྲིད་ཇུས་ལག་ལེན་གནད་ཁེལ་བྱས་ནས་རིགས་སོ་སོའི་སློབ་་སྐྱོར་སྲིད་ཇུས་ཁྱོན་ཡོངས་ལ་་ཁེབས་པར་བྱེད་དགོས་པ་དང་།དབུལ་ཕོངས་ཁྱིམ་ཚང་གི་སློབ་མ་གཅིག་ཀྱང་དབུལ་ཐར་གྱི་ལམ་ནས་མི་ལྷག་པར་བྱེད་དགོས།ཆེས་མཐོ་སའི་དམིགས་ཚད་ནས་སློབ་གསོའི་རིག་སྐྱོར་དང་དབུལ་སྐྱོར་རོགས་སྐྱོར་གྱི་ནུས་པ་འདོན་སྤེལ་བྱེད་དགོས།